ประกาศสำนักงานคณะกรรมการคุ้มครองผู้บริโภคประกาศสำนักงานคณะกรรมการคุ้มครองผู้บริโภคเรื่องโครงสร้างการจัดองค์กรในการดำเนินงาน สรุปอำนาจหน้าที่ที่สำคัญวิธีการดำเนินงานและสถานที่ติดต่อเพื่อขอรับข้อมูลข่าวสาร พ.ศ. ๒๕๖๐[๑] ด้วยประกาศคณะกรรมการข้อมูลข่าวสารของราชการเรื่อง หลักเกณฑ์และวิธีการเกี่ยวกับการจัดพิมพ์หรือจัดให้มีข้อมูลข่าวสารของราชการที่เกิดขึ้นก่อนวันที่พระราชบัญญัติข้อมูลข่าวสารของราชการพ.ศ. ๒๕๔๐ ใช้บังคับ ลงวันที่ ๒๔ กุมภาพันธ์ ๒๕๔๑ ข้อ ๑ให้หน่วยงานของรัฐรวบรวมข้อมูลข่าวสารของราชการตามมาตรา ๗ (๑) (๒) และ (๓)ที่มีผลใช้บังคับอยู่และส่งลงพิมพ์ในราชกิจจานุเบกษาภายในสามเดือนนับตั้งแต่วันที่หลักเกณฑ์และวิธีการนี้ใช้บังคับโดยที่สำนักงานคณะกรรมการคุ้มครองผู้บริโภคได้มีการแบ่งส่วนราชการตามกฎกระทรวงแบ่งส่วนราชการสำนักงานคณะกรรมการคุ้มครองผู้บริโภคสำนักนายกรัฐมนตรี พ.ศ. ๒๕๕๘ รวมทั้งมีการกำหนดหน่วยงานและหน้าที่ความรับผิดชอบภายในสำนักงานคณะกรรมการคุ้มครองผู้บริโภคตามคำสั่งสำนักงานคณะกรรมการคุ้มครองผู้บริโภคที่ ๑๕๘/๒๕๕๘ ลงวันที่ ๒๕ ธันวาคม พ.ศ. ๒๕๕๘ สำนักงานคณะกรรมการคุ้มครองผู้บริโภคจึงประกาศโครงสร้างการจัดองค์กรในการดำเนินงาน สรุปอำนาจหน้าที่ที่สำคัญวิธีการดำเนินงานและสถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับสำนักงานคณะกรรมการคุ้มครองผู้บริโภคดังนี้ข้อ๑ สำนักงานคณะกรรมการคุ้มครองผู้บริโภคมีอำนาจหน้าที่โครงสร้างและการจัดการองค์กรในการดำเนินงานดังนี้๑.๑อำนาจหน้าที่๑.๑.๑ภารกิจเกี่ยวกับการคุ้มครองผู้บริโภคโดยการส่งเสริมและคุ้มครองสิทธิของผู้บริโภคเพื่อให้ผู้บริโภคมีความรู้ความเข้าใจในการรักษาสิทธิประโยชน์ของตนและได้รับความปลอดภัยและความเป็นธรรมจากการซื้อขายและการทำสัญญากับผู้ประกอบธุรกิจรวมทั้งได้รับการพิจารณาและชดเชย ความเสียหายจากการละเมิดตามกฎหมาย๑.๑.๒ดำเนินการตามกฎหมายว่าด้วยการคุ้มครองผู้บริโภคกฎหมายว่าด้วยการขายตรงและตลาดแบบตรง และกฎหมายอื่นที่เกี่ยวข้อง๑.๑.๓เสนอแนะการกำหนดนโยบายและมาตรการในการคุ้มครองผู้บริโภคต่อคณะกรรมการคุ้มครองผู้บริโภคและคณะกรรมการขายตรงและตลาดแบบตรง๑.๑.๔ดำเนินการเกี่ยวกับงานเลขานุการของคณะกรรมการคุ้มครองผู้บริโภคคณะกรรมการขายตรงและตลาดแบบตรง คณะกรรมการเฉพาะเรื่อง และคณะอนุกรรมการตามกฎหมายว่าด้วยการคุ้มครองผู้บริโภคและกฎหมายว่าด้วยการขายตรงและตลาดแบบตรง๑.๑.๕เป็นศูนย์ข้อมูลข่าวสารเกี่ยวกับการคุ้มครองผู้บริโภค๑.๑.๖ปฏิบัติการอื่นใดตามที่กฎหมายกำหนดให้เป็นอำนาจหน้าที่ของสำนักงานหรือตามที่นายกรัฐมนตรีหรือคณะรัฐมนตรีมอบหมาย๑.๒โครงสร้างและการจัดการองค์กรในการดำเนินงาน๑.๒.๑สำนักงานเลขานุการกรม ประกอบด้วย ฝ่ายบริหารทั่วไป ส่วนบริหาร ทรัพยากรบุคคลส่วนพัฒนาทรัพยากรบุคคล ส่วนการเงินและบัญชี ส่วนพัสดุ และส่วนบริหารงานเรื่องราวร้องทุกข์๑.๒.๒กองกฎหมายและคดี ประกอบด้วย ฝ่ายบริหารทั่วไป ส่วนกฎหมาย ส่วนคดี และส่วนบังคับคดี๑.๒.๓ กองคุ้มครองผู้บริโภคด้านโฆษณา ประกอบด้วยฝ่ายบริหารทั่วไป ฝ่ายควบคุม ฝ่ายรับเรื่องราวร้องทุกข์ และฝ่ายเฝ้าระวังตรวจสอบโฆษณา๑.๒.๔ กองคุ้มครองผู้บริโภคด้านฉลาก ประกอบด้วยฝ่ายบริหารทั่วไป ฝ่ายควบคุม ฝ่ายรับเรื่องราวร้องทุกข์และฝ่ายเฝ้าระวังและพิสูจน์สินค้าและบริการ๑.๒.๕กองคุ้มครองผู้บริโภคด้านธุรกิจขายตรงและตลาดแบบตรง ประกอบด้วย ฝ่ายบริหารทั่วไปฝ่ายรับจดทะเบียนและส่งเสริมการประกอบธุรกิจ และฝ่ายรับเรื่องราวร้องทุกข์และติดตามสอดส่องการประกอบธุรกิจ๑.๒.๖ กองคุ้มครองผู้บริโภคด้านสัญญา ประกอบด้วยฝ่ายบริหารทั่วไป ฝ่ายควบคุม และฝ่ายรับเรื่องราวร้องทุกข์๑.๒.๗ กองเผยแพร่และประชาสัมพันธ์ ประกอบด้วยฝ่ายบริหารทั่วไป ฝ่ายประชาสัมพันธ์และฝ่ายเผยแพร่วิชาการและพัฒนาเครือข่ายคุ้มครองผู้บริโภค๑.๒.๘ สำนักแผนและการพัฒนาการคุ้มครองผู้บริโภค ประกอบด้วยฝ่ายบริหารทั่วไปส่วนวิชาการ วางแผน และติดตามประเมินผล ส่วนประสานงานภาครัฐและเอกชนส่วนความร่วมมือกับต่างประเทศ ส่วนเทคโนโลยีสารสนเทศส่วนประสานและส่งเสริมการคุ้มครองผู้บริโภคจังหวัด ๑และส่วนประสานและส่งเสริมการคุ้มครองผู้บริโภคจังหวัด ๒๑.๒.๙กลุ่มตรวจสอบภายใน๑.๒.๑๐กลุ่มพัฒนาระบบบริหารข้อ๒ สรุปอำนาจหน้าที่ที่สำคัญ และวิธีการดำเนินงานของหน่วยงานภายในสำนักงานคณะกรรมการคุ้มครองผู้บริโภคมีดังนี้๒.๑สำนักงานเลขานุการกรมมีอำนาจหน้าที่เกี่ยวกับการปฏิบัติราชการทั่วไปของสำนักงานและราชการอื่นที่มิได้แยกให้เป็นหน้าที่ของกองหรือส่วนราชการใดโดยเฉพาะอำนาจหน้าที่ ดังกล่าวให้รวมถึง๒.๑.๑ปฎิบัติงานสารบรรณของสำนักงาน๒.๑.๒ดำเนินการเกี่ยวกับงานช่วยอำนวยการและแผนงานของสำนักงาน๒.๑.๓ดำเนินการเกี่ยวกับการเงิน การบัญชี การงบประมาณ การพัสดุ อาคารสถานที่และยานพาหนะของสำนักงาน๒.๑.๔จัดระบบงานและบริหารงานบุคคลของสำนักงาน๒.๑.๕ดำเนินการเกี่ยวกับงานเลขานุการของคณะกรรมการคุ้มครองผู้บริโภคและคณะอนุกรรมการที่คณะกรรมการคุ้มครองผู้บริโภคแต่งตั้งเว้นแต่คณะอนุกรรมการฝ่ายกฎหมาย และคณะอนุกรรมการเผยแพร่และประชาสัมพันธ์๒.๑.๖ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๒กองกฎหมายและคดี มีอำนาจหน้าที่ ดังต่อไปนี้๒.๒.๑ดำเนินการด้านกฎหมายตามกฎหมายว่าด้วยการคุ้มครองผู้บริโภคกฎหมายว่าด้วยการขายตรงและตลาดแบบตรง และกฎหมายอื่นที่เกี่ยวข้อง๒.๒.๒ดำเนินการเกี่ยวกับงานนิติกรรมและสัญญา งานเกี่ยวกับความรับผิด ทางแพ่งและอาญางานคดีปกครอง และงานคดีอื่นที่อยู่ในอำนาจหน้าที่ของสำนักงาน๒.๒.๓ดำเนินการเกี่ยวกับงานคดีตามกฎหมายว่าด้วยการคุ้มครองผู้บริโภคและกฎหมายว่าด้วยการขายตรงและตลาดแบบตรง๒.๒.๔ดำเนินการเกี่ยวกับงานเลขานุการของคณะอนุกรรมการฝ่ายกฎหมาย๒.๒.๕ดำเนินการเกี่ยวกับการรับรองสมาคมและมูลนิธิตามกฎหมายว่าด้วย การคุ้มครองผู้บริโภค๒.๒.๖ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๓กองคุ้มครองผู้บริโภคด้านโฆษณา มีอำนาจหน้าที่ ดังต่อไปนี้๒.๓.๑ดำเนินการเกี่ยวกับการคุ้มครองผู้บริโภคในด้านการโฆษณาสินค้าและบริการตามกฎหมายว่าด้วยการคุ้มครองผู้บริโภค๒.๓.๒ดำเนินการเกี่ยวกับงานเลขานุการของคณะกรรมการว่าด้วยการโฆษณาและคณะอนุกรรมการที่คณะกรรมการว่าด้วยการโฆษณาแต่งตั้ง๒.๓.๓ดำเนินการเกี่ยวกับเรื่องร้องทุกข์ของผู้บริโภคในส่วนที่เกี่ยวกับการโฆษณาสินค้าและบริการ๒.๓.๔ดำเนินการตรวจสอบข้อความโฆษณาสินค้าและบริการในสื่อโฆษณาตามกฎหมายว่าด้วยการคุ้มครองผู้บริโภค๒.๓.๕ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๔กองคุ้มครองผู้บริโภคด้านฉลาก มีอำนาจหน้าที่ ดังต่อไปนี้๒.๔.๑ดำเนินการเกี่ยวกับการคุ้มครองผู้บริโภคในด้านฉลากตามกฎหมาย ว่าด้วยการคุ้มครองผู้บริโภค๒.๔.๒ดำเนินการเกี่ยวกับงานเลขานุการของคณะกรรมการว่าด้วยฉลากและคณะอนุกรรมการที่คณะกรรมการว่าด้วยฉลากแต่งตั้ง๒.๔.๓ดำเนินการเกี่ยวกับเรื่องร้องทุกข์ของผู้บริโภคในส่วนที่เกี่ยวกับฉลากสินค้า๒.๔.๔ดำเนินการตรวจสอบข้อความของฉลากสินค้าตามกฎหมายว่าด้วยการคุ้มครองผู้บริโภค๒.๔.๕ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๕กองคุ้มครองผู้บริโภคด้านธุรกิจขายตรงและตลาดแบบตรง มีอำนาจหน้าที่ดังต่อไปนี้๒.๕.๑ดำเนินการเกี่ยวกับการส่งเสริมและกำกับธุรกิจขายตรงและตลาดแบบตรงตามกฎหมายว่าด้วยการขายตรงและตลาดแบบตรง๒.๕.๒ดำเนินการเกี่ยวกับงานเลขานุการของคณะกรรมการขายตรงและตลาดแบบตรง และคณะอนุกรรมการที่คณะกรรมการขายตรงและตลาดแบบตรงแต่งตั้ง๒.๕.๓การดำเนินการเกี่ยวกับเรื่องร้องทุกข์ของผู้บริโภคในส่วนที่เกี่ยวกับการประกอบธุรกิจขายตรงและตลาดแบบตรง๒.๕.๔ดำเนินการติดตามและสอดส่องพฤติการณ์ในการประกอบธุรกิจขายตรงและตลาดแบบตรงให้เป็นไปตามกฎหมายว่าด้วยการขายตรงและตลาดแบบตรง๒.๕.๕ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๖กองคุ้มครองผู้บริโภคด้านสัญญา มีอำนาจหน้าที่ ดังต่อไปนี้๒.๖.๑ดำเนินการเกี่ยวกับการคุ้มครองผู้บริโภคในด้านสัญญาตามกฎหมาย ว่าด้วยการคุ้มครองผู้บริโภค๒.๖.๒ดำเนินการเกี่ยวกับงานเลขานุการของคณะกรรมการว่าด้วยสัญญาและคณะอนุกรรมการที่คณะกรรมการว่าด้วยสัญญาแต่งตั้ง๒.๖.๓ดำเนินการเกี่ยวกับเรื่องร้องทุกข์ของผู้บริโภคในส่วนที่เกี่ยวกับสัญญาหลักฐานการรับเงิน สัญญารับประกันหรือสัญญาค้ำประกัน๒.๖.๔ดำเนินการตรวจสอบข้อความในสัญญา หลักฐานการรับเงินสัญญารับประกันหรือสัญญาค้ำประกันตามกฎหมายว่าด้วยการคุ้มครองผู้บริโภค๒.๖.๕ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๗กองเผยแพร่และประชาสัมพันธ์ มีอำนาจหน้าที่ ดังต่อไปนี้๒.๗.๑ดำเนินการเกี่ยวกับการเผยแพร่วิชาการและการประชาสัมพันธ์ให้ผู้บริโภคมีความรู้ความเข้าใจเกี่ยวกับการคุ้มครองผู้บริโภคและเข้ามามีส่วนร่วมในการคุ้มครองผู้บริโภคอย่างทั่วถึง๒.๗.๒ประชาสัมพันธ์และเผยแพร่กิจกรรม ความก้าวหน้า และผลงานของสำนักงาน๒.๗.๓เป็นศูนย์ข้อมูลข่าวสารเกี่ยวกับการคุ้มครองผู้บริโภค๒.๗.๔เป็นศูนย์กลางในการรับเรื่องร้องทุกข์เกี่ยวกับการคุ้มครองผู้บริโภค๒.๗.๕ให้คำปรึกษาและแนะนำในการดำเนินงานคุ้มครองผู้บริโภคให้กับเครือข่ายรวมทั้งติดตามประสานความช่วยเหลือและร่วมมือกับภาคีเครือข่ายต่าง ๆ๒.๗.๖ดำเนินการเกี่ยวกับงานเลขานุการของคณะอนุกรรมการเผยแพร่และประชาสัมพันธ์๒.๗.๗ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๘สำนักแผนและการพัฒนาการคุ้มครองผู้บริโภค มีอำนาจหน้าที่ ดังต่อไปนี้๒.๘.๑รับผิดชอบงานด้านนโยบายและการประสานงานด้านการคุ้มครองผู้บริโภคให้สอดคล้องกับแผนพัฒนาเศรษฐกิจและสังคมแห่งชาติแผนการบริหารราชการแผ่นดิน และแผนยุทธศาสตร์ ตลอดจนส่งเสริมให้ผู้บริโภคองค์กรเอกชน และผู้ประกอบธุรกิจได้เข้ามามีส่วนร่วมหรือมีบทบาทในการพัฒนางานคุ้มครองผู้บริโภค๒.๘.๒จัดทำและประสานแผนงานด้านการคุ้มครองผู้บริโภคให้เป็นไปตามนโยบาย และมาตรการในการคุ้มครองผู้บริโภคของรัฐบาล รวมทั้งเร่งรัด ติดตามและประเมินผลการปฏิบัติงาน ทั้งในส่วนกลางและส่วนภูมิภาค๒.๘.๓ ศึกษาวิจัยปัญหาด้านการคุ้มครองผู้บริโภคจัดระบบในการสำรวจ เก็บรักษาและใช้ประโยชน์ข้อมูลด้านการคุ้มครองผู้บริโภคและเป็นศูนย์เทคโนโลยีสารสนเทศและการสื่อสาร ด้านการคุ้มครองผู้บริโภค๒.๘.๔ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๙กลุ่มตรวจสอบภายใน ทำหน้าที่หลักในการตรวจสอบการดำเนินงานภายในสำนักงานและสนับสนุนการปฏิบัติงานของสำนักงาน รับผิดชอบงานขึ้นตรงต่อเลขาธิการโดยมีอำนาจหน้าที่ ดังต่อไปนี้๒.๙.๑ ดำเนินการเกี่ยวกับการตรวจสอบด้านการบริหาร การเงินและการบัญชีของสำนักงาน๒.๙.๒ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมาย๒.๑๐กลุ่มพัฒนาระบบบริหารทำหน้าที่หลักในการพัฒนาการบริหารของสำนักงานให้เกิดผลสัมฤทธิ์ มีประสิทธิภาพและคุ้มค่า รับผิดชอบงานขึ้นตรงต่อเลขาธิการ โดยมีอำนาจหน้าที่ ดังต่อไปนี้๒.๑๐.๑เสนอแนะและให้คำปรึกษาแก่เลขาธิการเกี่ยวกับยุทธศาสตร์การพัฒนาระบบราชการภายในสำนักงาน๒.๑๐.๒ติดตาม ประเมินผล และจัดทำรายงานเกี่ยวกับการพัฒนาระบบราชการภายในสำนักงาน๒.๑๐.๓ประสานและดำเนินการเกี่ยวกับการพัฒนาระบบราชการร่วมกับ หน่วยงานกลางต่าง ๆ และส่วนราชการในสำนักงาน๒.๑๐.๔ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ๓ สถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับสำนักงานคณะกรรมการคุ้มครองผู้บริโภค ตั้งอยู่ที่ชั้น ๕ ศูนย์ราชการเฉลิมพระเกียรติ ๘๐ พรรษาฯ อาคารรัฐประศาสนภักดี ถนนแจ้งวัฒนะ แขวงทุ่งสองห้อง เขตหลักสี่กรุงเทพมหานคร หมายเลขสายด่วน ๑๑๖๖ โทรสาร ๐ ๒๑๔๓ ๙๗๘๑ เว็บไซต์ ณ วันที่ ๗กุมภาพันธ์ พ.ศ. ๒๕๖๐พลตำรวจตรีประสิทธิ์ เฉลิมวุฒิศักดิ์เลขาธิการคณะกรรมการคุ้มครองผู้บริโภคปริยานุช/จัดทำ๘ มีนาคม ๒๕๖๐พรวิภา/ตรวจ๘ มีนาคม ๒๕๖๐[๑] ราชกิจจานุเบกษาเล่ม ๑๓๔/ตอนที่ ๑๗ ง/หน้า ๓๖/๒ มีนาคม ๒๕๖๐